Le Jardin de Joël Robuchon 係名副其實o既Fine Dining，由環境，服務，到食物，由外表到內在，所有野o既要求都比較嚴格同講究，當然價錢亦不例外啦。Robuchon餐廳o既裝修多以紅黑為主，聽講係大廚御用設計師o既signature 顏色。


Le Jardin地方同座位比出面闊落，燈光柔和，空氣好夠流通；身材「健碩」o既爸爸重大讚Ｄ皮櫈夠大又舒服！當晚一行十人，因為爸爸同ＸＯ o既聲線比較響亮，所以特別安排左間房等我地唔洗咁失禮，大家又唔洗咁拘謹。


衣著整齊，態度溫文儒雅o既服務生們非常細心，一入門口就幫客人續一掛起大褸，加櫈擺放女士們o既手袋同戰利品。落單時，經理親自推介美食，更預備好幾份以不同招牌菜式組合而成o既餐單比大家參考及選擇。見我一邊抄寫筆記，哥哥重慢慢詳述每道菜式o既結構同烹調放法，感激感激！


小弟食魚子醬機會唔多，喺自助餐食過o既魚子醬都係跟麵包食。今次師傅特製o既寶盒用不同層次去中和魚子醬o既咸味，亦同時帶出蟹肉o既鮮甜味，又產生不同o既口感，真係好出色，不得不拍手叫絕，不愧為Robuchon大師o既代表作啊！


伴碟o既芝士溶茄子煙煙韌韌，味道都好得意。有樣野，真係唔講唔知道，用黎煮依道菜o既羊仔原來係未戒奶架，所以羊仔o既骨重好幼小！婦女們聽左覺得好殘忍，不過小弟覺得其實食肉本身就係要殺生，只係食o既時候唔知道過程個心可能會好過Ｄ？


2)　大家黎Robuchon任何一間餐廳食野時，記住係唔可以帶酒或蛋糕架！三間餐廳o既酒牌係一樣；牌上o既種類繁多，而且價錢亦相當合理，所以唔比客人自帶酒水絕對有道理！


農曆新年除左有利是逗，因為唔洗返工，所以有好多好野食，其中一餐就係Auntie J 喺富聲請我地食既開年飯。可能因為樓面矮啦，一出「車立」門第一個感覺係好嘈，幸好Auntie一早安排左間房。房內活動空間充足，又有電視睇，帶埋小朋友黎都絕對冇問題。


當日個午餐實在太豐富啦，個胃根本上冇位再食任何甜品！


媽咪同ＸＯ仔都係香檳粉絲，所以年頭uncle專登請我地一家黎食有香檳任飲既自助餐，重要成個幾月前訂定位架，真係好有我地心！上去十八樓必先喺十七樓行一層樓梯，所以雖然香檳係任飲，小弟勸大家都係唔好太搏命，以免走時醉醺醺，叉錯腳。


上完樓梯，經過一條長長既走廊，終於到達餐廳既正門。地方好闊落，座位都好舒服，所有望倒窗既位置都可以欣賞到香港既靚景。室內其中一個問題係氣溫比較暖，空氣變得唔夠流通，冬天食buffet食到出汗都係第一次。


沙律同頭盤都係任食既。可以話比大家聽，沙律吧嗰Ｄ蔬菜比一杯杯嗰Ｄ蝦沙律同龍蝦沙律新鮮得多。　所有蠔都係即叫即開，生食熟食都可以同侍應講聲，唔需要企喺度等，自然會有人安排送到埋枱。不過建議大家續款叫，唔係佢地會一次過攞哂黎，傳餸同食客好多時都分辨唔倒邊款打邊款。


講真生食蠔，小弟比較鍾意涷Ｄ，不過好奇怪，依度既生蠔雖然有冰陣住，但係入口係暖暖地，唔知係咪同室溫有關呢？另一個問題係入面重有蠔殼。所以為安全起見，食完一輪生既，ＸＯ仔都轉哂食熟蠔。三款蠔有三種煮法，每樣都係熱辣辣，半生熟既口感都好啱我口味。


主菜每人只可以叫一樣。　媽咪好滿意揀左個魚，因為魚本身夠油份，所以Ｄ肉好嫩滑，只係個皮稍為韌。　Uncle選擇左個冇乜味既牛。　ＸＯ就食左份非常之唔掂既龍蝦，又涷又韌又咸，失望到極點！　甜品吧既甜品種類中規中矩啦；其中以芒果慕絲叫做好食D。


個心太軟因為太厚同太硬，所以扣哂分。　除左甜品吧，每人都可以叫個迷你souffle，即叫即焗，味道普通過普通，不吃也吧！當日既食物質素唔好多過好，而且食完返屋企唔夠一個鐘頭自己開始肚瀉，懷疑係生食既沙律或生蠔出事。


所以雖然今次有人請食buffet，重可以暢飲香檳，不過食到我個肚唔舒服，傷身之餘，醫藥費都蝕埋，真係唔抵到極，小弟絕不推介！


周邊實在太多人談論「豚王」啦，個個都話佢既拉麵係全港最正中，唔試走寶；不過每日只限賣咁多碗就係咁多碗，排隊排到儍，而且未到晚飯時候就已經收舖。我地依Ｄ唔喺中環返工既打工仔，如果想食既話，就只有週末先有機會，可惜原來佢地星期日休息。


好彩今年公司開始左五天工作天，星期六先有時間約埋媽咪同表弟去試下。我地幫襯嗰朝早落雨，諗住應該冇乜人排隊啦，所以十一點半先出門口。我地十一點九到，成個蘭桂坊都好靜，唯獨「豚王」門口有條十幾人既隊。行到埋去先知條龍尾原來去到後面公園嗰條樓梯頂，真係誇張。


長達75分鐘既等候，落完雨又出返太陽，身體弱少少真係未必頂得順；今次真係辛苦左樣子青春美麗，不過年齡剛到花甲既媽媽。我地統計過，每隔15-20分鐘，哥哥仔就會攞Ｄ餐牌比大家研究同填寫，順便帶部份既客人過去舖前再排隊。


喺得舖前排就好快有得食架啦，頭五個重有櫈仔坐添！勤力既哥哥仔又借遮又借扇比我地，然後好有系統地確認各位客人既單，喺單上加上客人既性別，枱號，同人數，睇得出佢係想盡量減低出錯率。不過最殺風景既係佢喺門口個大垃圾箱囉！


我同隔離既食客點既都係豚王，不過配料唔同；姐姐仔見麵就擺上枱，將我地兩張單溝亂左，重扮到唔關佢事咁，要哥仔過黎搞返掂！餐具，調味料，涷水，熱水全部都係自助式。座位狹窄，小肥既XO真係坐得幾辛苦。全店欠缺冷氣，雖然有把大風扇，不過唔係每位食客都受惠；炎熱程度係食到連平時唔怕熱同唔出汗既媽咪同表弟都大汗dup細汗。


麵上薄片既豬肉好腍好軟熟，完全唔嚡。拉麵就冇咁精彩啦，因為我點既硬麵過熟，滲到腍哂，而且重粉粉地添。份量可以話係適合女仔多Ｄ呀，我同表弟都可以食得落第二碗。我地冇叫第二碗係因為食得太狼狽，而且唔想再等，亦唔想出面既人再排耐Ｄ。


似乎區內既衛生非常差。2)　大概十二點幾，有三位日本人曾經探過頭黎睇倒條龍尾「嘩」左聲，跟住哥哥仔同佢地用日文溝通左幾句，就帶佢地去舖面前條短隊度排。開頭以為佢地有個friend喺度霸位，所以先可以遲過我地到，但係早過我地食啦；點知佢地埋單時都只係三個人，而且重再三鞠躬多謝廚房內既日本廚，咁大家心照啦！


喜萬年係一間廣為人知既老字號，連遊客對佢都好熟識，但居然土生土長既XO仔就從未聽過，請我黎既契爺都感到好意外。講真嗰句，用得「老牌酒家」黎形容，重要咁多外國人幫襯，心想唔方好得去邊啦，點知… 今次真係跌哂眼鏡！


金錢雞味道香濃，雖然話有肥豬肉，但係一Ｄ都唔肥膩，又唔溜！Ｄ肝一過熟就會變得又硬又乾，當晚既金錢雞完全冇依個問題，質感軟熟唔乾，証明時間掌握得好好。依味餸真係好啱身為內臟粉絲既XO仔食，今次有機會食倒，真係有口福。


適逢Auntie Uncle 結婚週年紀念日，小弟特別訂左全港最好味既Carmen Cake同各位長輩分享。蛋糕漂亮既外表已教兩位主角既感動又驚喜；唔知係咪我敏感呢，好似見倒auntie 眼尾有淚光添。


嘩，淨係睇倒佢地燦爛既笑容已經值回票價啦！當佢地食完第一口，咀嚼埋清香，美味而又鬆軟既薄荷朱古力蛋糕後，大家都不禁讚賞依款又睇得又食得既Carmen Cake。好味指數爆哂燈，所以雖然個個都話食到好飽，但係好多人都要食多兩件。


ＸＯ仔可以兩個月內食左三次Carmen，証明個蛋糕好有水準啦！為求令各位讀者了解蛋糕盒同袋既堅挺及美觀程度，以及回應上次食家joyce_chau既要求，今次專登影多幾幅相比大家睇。


在下並非深灣遊艇會會員，有幸被邀請到來慶祝萬聖節心情覺得好興奮。會所周圍既裝修都好華麗，好有氣派。今次兩圍既私人派對係喺會所入面既其中一間貴賓廳內。房內有個客廳比大家一邊飲酒一邊唱卡拉ＯＫ，Ｄ歌都好新吓架。


到處一塵不染，家私餐具都亮潔如新，衛生指數爆哂燈。服務大致上ok啦，所有食物幫我地分好哂，唔洗我地夾黎夾去。不過顧得食物就顧唔倒飲品；唔知係咪我個樣唔夠重要呢，我入左房成十分鐘都冇人問我飲乜野，搞到我要好樣衰地自己去攞；另外因為uncle同auntie們飲得實在太爽快，哥哥們加酒速度配合唔倒，好多時都要主人家自己斟添。


而家終於知道點解叫＂高湯煎粉果＂lu。粉果餡個味道教得咸甜適中，只係個皮有少少硬，不過浸過湯就好容易解決左。粉果係我最喜愛的單尾，因為太耐冇食，所以當晚一氣食左八隻。主人家見我咁欣賞依味餸重比哂其餘既我攞返屋企食添；嘻嘻，今次係攞正牌＂又食又拎＂。


當晚比人請，所以價錢不詳，請大家見諒；不過也正因如此，心理上覺得好低，多謝哂主人家。


穴藏未開張前爸爸已經日日話要黎幫襯，因為收倒風佢地請左幾個大有來頭既師傅坐鎮。穴藏其實係Ana F&B Group旗下既第三間餐廳。記得同屋企人早兩年前去過同集團間壽司店，當時好滿意，所以未食都已經對佢好有信心。


親戚朋友們都好鍾意食Cafe Too既自助餐，唯獨小弟唔係好欣賞buffet，因為食物多數都唔夠熱，所以除非有人請，唔係我係唔會幫襯既。作為酒店內既餐廳，Cafe Too 既服務同衛生都有信心既保証。


每樣都細細件，比個機會大家試多幾款。中式甜品既佈置懷舊得好有心思，有新派既楊枝金露，亦有舊派既紅豆沙。除左好多地方都有既即叫即焗Soufflé外，重有我的最愛 ~ 香煎crepe/pancake。Crepe/pancake可以淨食或叫師傅加入水果，nuts，雪糕包製。


其實爸爸已經黎過名人坊兩三次，只係次次都冇我份。今次契爺契媽由外國返黎，佢就提議一齊去試下，順便比個機會我寫新食評。因為喺openrice到睇倒有好多菜式都要預訂，所以當日打電話訂位時就叫埋餸。我對佢地既食物熟識程度高到連聽電話位姐姐都嚇左一跳，重好感激我地介紹朋友黎幫襯添。


酒店既地點只有的士去到門口，而且放工食飯時候好塞車，搭其他交通工具去又要行Ｄ斜路，可以話唔係好就腳。餐廳面積比較細，感覺有少少逼，枱既數目唔多，十隻手指數得哂，所以一定要訂位。如果有需要，門口嗰幾張枱係可以間成一間房。


唔講真係唔知，紅色既火龍果原來係鄭師傅自己喺清遠既農場種架，有成兩萬幾棵，保證冇人造色素。唔係好食火龍果既我都好欣賞，真係好難得。飯後師傅重出埋黎同大家傾計，睇下大家對餐廳同食物有乜意見。走嗰陣時重送埋我地出門口，認真客氣。


中國會既自助餐只係星期六午餐先有，因為好爆，所以要一早訂位。有幸地被邀請黎依間私人會所品嚐全港獨一無二既純中式自助餐，小弟真係榮幸非常，感激萬分。第一次黎食已經愛上佢既食物，更順理成章成為我最喜愛的buffet添。


一入就被好靚既老夫子漫畫圍繞住，非常親切。感受到中國會咁支持本地創作，好感動。到達十三樓，一出門就有幾位姐姐仔熱情地幫我地收摭，帶我地入坐。唔知係咪陰天既關係，室內既燈光比較暗。行入餐廳時，經過一個好有五六十年代feel既電話間，擺放住轉輪式既電話，好似時光倒流咁。


接待處其他既裝飾擺設都好靚，其中一個係圖中既＂美女魚池＂。餐廳入面既格局好似舊式茶樓，尤其係頭頂嗰把風扇。大家留意吓，連侍應們既服裝都係同一個style架，真係非常襯托中式自助餐個主題。點解一個最怕自助餐既我會咁欣賞依餐呢？


2)　好難得小弟食中菜唔會口乾到要飲汽水，証明就算有味精都唔多。3)　剛剛從友人口中得知中國會既自助餐比較大酒店既貴，真係有少少吃驚。不過人地真係比好多新鮮海鮮大家食bor。當然，如果佢提供埋魚翅同燕窩，我諗會重爆囉。


4)　嘻嘻，唔知大家覺得在下用新相機拍出黎既相係咪好靚呢？！用左新學既＂立體一掃全景功能＂同＂合成淺景深效果＂架。


2) 一出轉左埋位時感覺裝修好女性化，周圍都係蝴蝶，就連壽司吧入面個雪櫃上既磁石都係蝴蝶形。聽講係老板娘既設計。3) 餐廳左邊係壽司吧，同幾張散枱。4) 餐廳右邊係洗手間，更多既散枱同卡位，d櫈係皮做架。


去完電腦城買野，咁啱覺得口乾，又見到什麼＂台灣珍珠奶茶原創...' ，所以就行埋去硏究左陣，叫左杯未聽過既＂原創白珍珠奶茶＂黎試。小小既店舖以紅白黑為主，好光猛。坐鎮既幾位哥哥仔衣著整齊，斯文有禮，態度非常友善，重好有耐性。


幾乎每一個客人都問同一個問題，佢地不但唔晦氣，重好細心地解釋白珍珠同黑珍珠除左顏色唔同，白珍珠比黑珍珠細粒同少D焦糖，口感有少少分別。揀完珍珠顏色，大或中杯，重可以揀多冰／少冰／冇冰，正常份量糖／少糖／半糖／微糖／冇糖，都幾講究。


早知咁好飲就加多兩蚊叫杯大既黎飲啦。而家做緊買十送一外，每日都會有特價飲品，大概平兩蚊。睇真D張咭先知道原來灣仔係香港既第一站，都幾high。咁有質素，我相信佢會好快有好多分店。


中秋前夕，uncle請我地黎Marriott既中菜廳迎月。雖然當晚落雨，睇唔到個月亮，不過淨係欣賞飯枱上既食物都夠啦。餐廳既裝修好優雅，帶有傳統中國味得黎又唔會覺得好老土。樓底高，光線充足，間隔非常寛敞。


飲水飲得快都好快有人幫我地添。上甜品前重會抺一抺枱，好衛生。唔知係咪因為唔係好滿，而且係中秋佳節，招呼我地既高級職員服務態度真係誠懇有禮，飯後得知我想要當晚既菜單，佢重好客氣地即場寫比我，真係幾感動。


有咁好既野食，重要有人請，有口福之餘，低到極!


平日返工食午餐時間只有一個鐘，而芽莊門口條隊又成日都咁長，所以近半年都少左幫襯。上個月突登搵個星期六同屋企人去食，點知水準差左咁多。以前喺門口排隊有個好勤力既姐姐仔寫飛，客人都好有秩序地喺門外等。而家就唔同，不但冇職員理會門外迷茫既食客，顧客更要自行入去餐廳＂報名＂先會有飛；出面根本冇人排隊，非常混亂。


配甜甜既士多啤梨汁幾得意。


餐地方唔算大，裝修簡單，光線柔和。雖然佢冇房，不過都為是次活動間開左個corner，放兩張枱比我地試食團開餐。更為我地製作一系列既試食菜式。埋位坐低見到個精美既試食menu有少少感動，因為覺得好認真，自己有少少貴賓feel添，hehe。


小弟見識少，未聽過忌廉溝鮮奶，所以飲落試倒帶少少奶味既忌廉，覺得幾得意。個奶味其實係越飲越濃，因為個雪葩溶，個北海道牛乳味先出黎，真係幾有諗頭。因為天氣熱，所以覺得杯飲品可以再涷d，Tommy哥哥話會鑽研下。


鮑魚就以每斤量頭數，咁蝦呢就用每kg黎計。當晚食倒既蝦係最大頭既，大到我地要用刀叉黎食。蝦身嫩中帶爽，不過好似有層薄薄既黏膜包住，建議起蝦殼時可以 “劣一劣” 層黏膜。蝦唔算超級鮮甜，不過因為隻蝦本身大，本人又係第一次食，好難同其他種類比較，所以唔可以公平比分。


因為海膽容易散，所以師傅利用蒟蒻去固定海膽喺紫菜上既位置，真係估佢唔倒，創意十足。不過好可惜，個樣就好得啦，問題依然存在，都係一夾就散，食佢幾有難度。用左蒟蒻，海膽既味道大大削減，食唔倒任何鮮甜或海膽本身既味道，有少少失望。


嘩，好大隻呀！如果淨食白雪雪部分係非常之鮮甜爽口既。不過，Sorry，馬刀貝內竟然發現疑似腸臟既物體，當問師傅時佢解釋係膏就當然放心食啦，點知押之餘重有沙既！全晚最失望既時刻，亦係味道及衛生分被扣分既主要原因，希望廚房加以留意。


今次一毫子都唔洗出就可以食咁多野，好難覺得唔低食bor 。


唔食真係走哂雞。精心推介四。


1)　小朋友唔小心，跌左手上既朱古力豆，搞到成地都係。姐姐仔不但冇責怪我地，重臉帶笑容叫妹妹小心保存手上剩餘嗰D，同馬上清理。2)　好細心地不時幫我地加湯，換碟，換濕巾。3)　伙計好夠，所以我地唔需要成日訓攑手。


！結果落單只好指圖案。3) 一埋位佢就比左個set lunch menu，我地叫哂野食就問佢有冇menu for drinks。佢好似唔知點算好，搞左好內先攞個a la carte既menu過黎我地先知唔洗一定叫set食。


真係想問下有幾多個人可以食完咁多野再食一碗咁大既麵呢？？


推介四。


味道ok la，冇乜特別。有一點要提既就係大家叫餸時請逐樣叫，如果唔係d餸係會一窩蜂咁黎。


其實每個月都會黎Garden Room食一次飯，不過好少會記得帶埋個相機黎食，或者會諗起寫個食評。　我地屋企多數去Garden Room食因為比較casual，同埋有冷氣，weekend食完晚飯就返屋企睇電視。


推介六。


個問題係泥孟既份量真係同個價錢唔係好夾。講真一句係話係淨肉丸粥都有人信架。


真係好氣憤我地有個會係每個星期四午餐聚會既，每次都十幾人，所以我地會早一個星期訂定位。碰巧有個會員提議黎試間就既越南野，我地上個星期四經過就訂定二月四日十二點四十五分既枱。我地都已經擔心會多人，所以十二點三十五分，點知上到去我地個booking已經比佢差左。


請留意，我地係留左電話號碼，而且對過，但係成個禮拜都冇收過電話。重叫我地十幾人一齊走!!! 咁都得???真係豈有此理！所以今次雖然食唔到品越既越南菜，寫唔到關於食物既食評，希望openrice 會登我今次既經歷可以同各位分享。


好彩一早訂左位，唔係有排等。講真好似得依間排哂隊，我地訂左都要等十分鐘。入到去，第一個感覺係好窄，枱櫈細之餘，走廊只能同一時間容納一個人，坐埋位更覺得唔舒服唔自在，連袋都冇地方安置。我地點左三款餸。嘩，十分鐘已經黎哂，張枱重要唔夠位放，玩野！


其實喺open rice見到一間無喊既餐廳係好難既事。有一次無意中見到BlueDuck Workshop居然係一個喊臉都冇，所以一直都想試下。今次因為約左個成十幾年冇見既朋友聚舊，所以想去一間唔會令人失望既地方，而撞啱另外一個朋太係喺中環返工，所以就成機約佢地黎開餐。


今次黎BlueDuck 食真係好滿意，所以比滿分。可能有人請，所以特別好味，haha!


配菜都好入味。大家不妨試下。


因為lunch time 係1-2pm，所以平時想黎食都冇位要去第二度。今日特地同同事夾好比我早15分鐘走等我同朋友黎試下。我好醒目，一早打定電話訂位。真係好彩，我地人齊所以唔洗等就有得坐。服務一流。


係某雜誌睇到蔡san介紹，所以就揾朋友陪我去試。我地係地鐡出黎行去錦屏街，點知兜左個大圏經過好多車房去到街既盡頭都揾唔倒。結果要問人先揾到。嗰晚黑漆漆，好彩有人一齊去，唔係真係好驚架。當我地見到間餐廳既時候立刻有種世外桃源feel。


公司同事做節，揀左黎試醉紅樓，意外地幾好食wor人到去感覺好光猛，好乾淨，張枱布都係白雪雪架。公筷，豉油，醋，濕紙布，乜都齊，讚！雖然lunch time係繁忙，但係所有姐姐仔都好有禮貌，好友善，感覺到自己好重要。


我自己都食一碟。


有時食完壽司會覺得溜，所以有碗烏冬可以暖吓胃之餘亦可以解下溜。　上次個餐飲要左個好唔掂既涷咖啡，所以今次要左杯安全少少既涷檸檬茶。Good decision，果然係安全。甜味係水吧教既，所以如果你想飲少甜，落單時要講埋。


大家如果去利苑食飯一定要訂個黎試下。


睇住一遊喺合和開舖，又睇在可以攞the east 分，所以今日早左少少離開公司黎試個set lunch。嘩，去到人山人海，排哂隊所以走上前問吓係咪要攞飛... 答案係唔洗所以好混亂。佢只會大叫幾多位，等D客人舉手.


.. 都可以話係冇秩序! 我最唔高興係我地後面有3個'1位'，有個auntie自己一入門口就走上前話係1位姐姐仔就比個位佢，我前面嗰兩個又唔出聲，我咩走土同個姐姐投訴，佢都好好脾氣搞點我地我地都好快有位座，條氣總算順返。


餐飲我點左杯涷咖啡...  sorry 真係唔點 完全冇咖啡味，不過算啦，佢係食日本野，咖啡唔好D食物得咪OK囉


重會不時攞Ｄ食物比我地食。每個會同食物有接觸既人都帶住手套，好衛生，令到我地可以放心欣賞食物。非常高級既享受。我個人食buffet既習慣係去睇哂有Ｄ乜野係自己鍾意食先，然後每樣試少少，跟住就只攻自己認為好食個Ｄ。


原本有計幾件，不過飲飲下酒都記唔到咁多lu... 　松露omelette - 松露既香味又係我既favourite 之一...  mmm... 好香既omelette - 我平時係唔多食omelette，不過今次我加埋魚子醬一齊食個松露omelette，真係差唔多停唔到手。


食buffet預左飽，不過好似今次咁飲飽食醉都係第一次。　好正!!!


上次去完友和，因太好食所以哥哥話想食日本野，第一個地方就諗起我既心水日本餐廳友和!!!  我地明知會食到好飽所以慢慢黎　試多D野先encore。我地除左食上次介紹過既所有魚生外，今次各自重叫左份熱野食。


我媽媽好鍾意飲湯，所以叫左個名好特別既魚奶湯!!!  真係奶白色架，飲落去重好滑。個湯入面有豆腐粒，好清甜。我自己好鍾意胡椒味所以加左胡椒粉，好正!!!  不過媽咪話其實唔洗落胡椒粉都唔會覺得個湯腥。


雖然係好多料，但係我同媽咪都覺得好清甜。　甜品我地個個都食柚子sorbet，爸爸話幫助消化所以唔怕食。我地每次黎到都碟碟清，真係開心啦!!!


因為天氣涷左，所以同屋企人去左駿景軒打邊爐。其實都黎過好幾次，不過次次都無影相嗰時又未成為Open Rice會員，所以無寫食評。因為廚房唔需要煮，所以打邊爐講求食物同混醬材料新鮮。駿景軒所有食物都好新鮮。


正到暈。佢完全冇我以前食過嗰隻＂好粉＂既感覺，好滑，重有點爽，更加改變左我對豬潤既睇法。我記得以前食過嗰D豬潤係好＂沙＂，好＂嚡＂，好粉，而且有異味，但今次係冇哂依D缺點之餘我重要覺得黃沙潤好好食!!


! 我自己重encore左多碟黎食。　豬肉丸!!! 有蝦既豬肉丸都係第一次食。yum yum!!!  咬落去第一個感覺係好新鮮好爽口。因為佢唔係只有豬肉，而係有蝦同mushroom，所以冇左平時既嗰個單調感。


正!!! 真係好食到一定要讚。　我地所有人都好欣賞佢既混醬。材料新鮮，款式多，最high就係有生磨芝麻同麻醬。生蒜同蔥係我自己favourite，所以落左好多。其他食物都好新鮮，不過依兩樣係必吃!!!


Upper House 10月2日開幕，有auntie第2日已經黎食左個dinner。佢話個環境好好，裝修好靚好舒服，所以就提議大家黎happy hour試下個bar好唔好。話哂係酒店，我一上到49樓餐廳及酒吧門口見到有waiters & waitresses，但無人理我，所以扣左服務分。


我就同其中一位小姐講，我同3位朋友想黎happy hour飲野可以坐邊，佢話指住我既右邊話＂你入去就得架啦＂，連位都唔帶，完全感受唔到置身於酒店內，所以再扣服務分!!!　入到去覺得裝修真係好靚好舒服，又有海境睇，5分。


不過又係一個問題，無人理你。我要自己揾個女仔先知可以坐邊，同攞個menu。等到個靚海境位後，我地就點左兩杯香檳，一杯威士忌，同一杯sauvignon cooler。 飲品到前waitress姐姐比左一個蝦片basket我地。


係三枝匙羹掛係個架上。一人一口，共三口，正到dum幾聲。　味道教得非常好，好到冇得彈，但有好難形容。佢用左適量既蕃茄醬（可能係cocktail sauce)，令到個steak tartar 好鮮味。因為大家一見到已經好impressed，又忍唔住要立刻試，所以唔記得影相比大家睇 - sorry!


我地重叫左個雞翼。黎到我地先知個雞翼係冇骨，而且都係一人一口，好別緻。唔知係咪食左個steak tartar先，覺得個雞翼唔夠咸，不過個肉身就幾嫩口。


有人請客，為同行幾位朋友慶祝生日，我地特別早一個星期訂位去佢最欣賞既友和食日本野。我地真係有福啦，魚生剛剛到，見到好多好正既生魚，重睇埋師傅劏魚既刀法。今次影左好多相，但食評內只能挑選其中8張，不過一陣我會喺友和嗰頁post 埋上去。


我地好多人未食過唔係好想試，因為驚腥同多骨。佢就話包冇骨同包唔腥!!! 咁我地就大膽試下。嘩，我地每個人都拍哂手掌!!! 好食都難以形容，所有人都再encore!!! 　個秋刀魚唔只冇骨，唔腥，個肉重好滑好嫩好細緻，燒出黎個味道好香，真係冇介紹錯!


!! 　好想做卡通片入面既主角大叫大跳飛上天。　生野我地重食左我地平時都好鍾意食既Mirugai 同油甘魚Hamachi。全部都好新鮮好清甜。如果大家個肚重有空位都不訪試下。　必吃7!!!　燒拖羅魚拗!


!! 我地屋企通常都會叫燒Hamachi魚拗食。不過經理話拖羅魚拗重好食!!!  真係講得冇錯，我地以後係會叫拖羅魚拗!!  入到黎已經香噴噴，燒到個皮好脆，D肉好滑好鮮甜。我地食到lam lam lay。


食完個拖羅魚拗我地真係再無餘力啦。不過我同兩位較肥既朋友都要食埋個柚子sorbet先肯走，幫助消化嘛。大家今次真係好似去完演唱會咁，encore左無數次都重想繼續黎。食完今餐之後覺得以後唔洗去第二度食日本野。


其中一個好鍾意食日本野既人話質素高到好似去左日本食咁。　唔洗比錢，所以唔知幾貴。不過食到咁正咁新鮮既日本野，貴都應該啦。


適逄一位外國訪港既朋友生日，所以帶左佢黎我最鍾意而且一間美國食唔到既潮州飯店＂尚興＂慶祝今次特別帶埋相機影左D相，希望大家可以欣賞到上次介紹比大家既食既菜色。尚興食物保持水準。滷水鵝腸鵝腎夠爽，味道正到暈。


有朋友來港開會住係黃金海岸。當晚係佢生日，所以就入左去屯門同佢食個晚餐。因為自己對屯門都唔係好熟識，又唔係好想係酒店比人gurr，所以上網睇下附近有乜野商場，再係Open Rice到睇下商場入面有乜野好食。


因為朋友係西人，所以唔係好想同佢食西餐，其實佢都比較鍾意食中餐，點知大部份既食評都話商場中菜認真麻麻。最終係我搭左個半鐘頭入到去屯門，同朋友一齊行到去商場後，先決定試下黃金一品香。我地大家都抱住一個麻麻地好食既期望入去。


因為朋友生日，一去到我地就叫左啤酒飲。先叫兩樣餸睇下好唔好食先繼續叫。我地就叫咗個上海炒年糕同青椒毛豆炒干絲。唔知點解一諗起上海菜我就會覺得一定會好油，不過今日好滿意。首先個炒年糕一D都唔油而且個汁唔會一pat pat，個年糕少得好好，完全唔覺得佢chi lup lup，個味道都唔錯，我同朋友都覺得好食。


我個人其實想試下佢用雪菜肉絲炒年糕。青椒毛豆炒干絲好食，因為夠乾身，而且唔油膩，個味教到啱啱好，一D都唔咸，又唔會覺得淡。我地食到一半，我朋友有兩位朋友就入左黎餐廳join我地。男友人叫左個上素餃子，蔥油餅，菜肉包同東坡肉。


頭三樣都好清，味道無乜點。東坡肉雖然有層肥糕，不過係東坡肉都有，而且無或者係怕肥就不如唔好食食落真係唔覺得太肥膩，味道重幾好食添。


尚興係我屋企人飯堂之一。每次我地一定會每道餸叫，因為黎餸速度快過打針。通常會先叫一碟滷水鵝片，一碟滷水鵝頸鵝翼，同埋一碟滷水鵝肝鵝腎鵝腸。哇，個醋校得好好，正到暈！　跟住就會叫韮菜鵝紅同煎荀果，係我爸爸favourite!


!! yummy!!!　好多時都會外賣１打荀果走。有時我地都會叫幾隻韮菜盒大家分，因為如果一人一隻就會覺得好＂溜＂。我屋企既老人家好喜歡食炸野，所以有時會叫普宁豆腐食完一系列既頭盤，如果係特別日子我地就會食紅燒魚翅!


!!  mmm...  真係好食到dum幾聲^O^!  D翅又粗個湯又夠濃，加2-3ｂ滴Brandy重會好香添，簡直係無得彈！尚興既海鮮都好正架。我個人最欣賞屋企人食粉絲底蒸蟹，因為我自己敏感唔食得蟹，所以冇得食蟹，但係就可以食到有蟹味既粉絲。


我契婆就好鍾意食腌制蟹。我係家中既小霸王，被人寵慣，所以當大家食海鮮時，我爸爸一定會叫我既至愛川椒雞同煎蠔餅比我食。契公喜歡食蒸魚，一邊食白粥，我就會同哥哥叫蠔仔粥，又係值得一讚甜品我地就一定係食老細文少親自下廚既三寶各位未去過尚興既朋友真係要去試下。


大家唔洗驚環境不潔，因為尚興新舖好靚，唯一係洗手間比我扣左少少分。


黎左芽莊已經幾十次。返工日子1點就一定要等位，重要人齊先入得去，所以每次都係lunch time 自己一個人黎食碗生牛肉河粉加一杯越南咖啡。好食又可以好快走，價錢又OK，我又可以有QRE分。今次因為有人請，所以weekend黎食lunch。


原來星期六日係可以訂位，不過意外地星期日都係咁多人，見到出面排哂隊。今日點左好多野食。越南春卷OK啦。個蒸粉巻同stuffed chicken wings就好正。我個人唔係好食乳豬，所以佢地叫左我冇試，不過個個都話好好食。


重有食左個蛋包入面有豬肉，我個人覺得非常之麻麻。當然就唔少得叫我平時食開既生牛肉河粉同越南咖啡啦食包係有人想叫甜品，我諗住張QRE card會送甜品，點知原來星期日冇，咁其他人就睇menu，點知只係有gelato，所以就埋單走人。


有樣奇怪事，就係餐廳入面有越南waitress，唔識英文又唔識中文搞到唔知點，要揾其他人先order 得，真係玩野。


好好食。甜品就好正- mango mille feuille!!!  D 生果好甜, yum yum yum真係食得好心, 飲得好高興


聽到話大婆牛肉麵好好食好出名...  咁今日lunch就即管去試下啦...  食左個細既大婆牛肉麵套餐, 飲左杯凍豆漿...  豆漿OK無問題...不過個麵就  食左兩口成個脣都膠哂, 最膠係D牛根.


..  我飲極水個口都重好似漿糊咁...  我一定唔會再幫親第二次!


環境 紅磡美食雲集的地方，越北都算是其中一位，首先地理位置非常好，地鐵站一出就到街鋪好搵，如果揸車就可以泊門口睇車，不過今次我就冇堂食，到時叫外賣返屋企食  香茅豬扒撈檬粉 首先份量非常多，一個人食綽綽有餘，香茅豬扒都熱得非常入味，檬粉口感十足，配埋酸汁非常惹味開胃   海南雞飯 雞件同份量份量十足，雞新鮮皮薄肉質彈牙，油飯都有啖啖雞香，有三種醬料會跟埋個飯，紅色是酸辣醬，綠色是薑蓉，黑色是老抽三樣都是靈魂醬汁，配埋雞飯好好食


環境  首先地理環境就唔算太過方便，同埋由於係小店嘅關係，基本上堂食得幾個位，所以我通常去到都係買番車上食，不過有個好處就係可以預先打去order定，到夠鐘嘅時候去拎，時間上咁就啱啱好，但係如果佢預堂食的話 ，咁就未必次次有位，因為真係得好少位  招牌花甲粉  首先份量非常多，粉絲都算非常多，一個人就未必食得晒，配料都有好多，例如花甲同埋娃娃菜各樣都份量十足，每次食都係麻辣，新鮮開胃好食，價錢就中規中矩，平均加咗兩個餸大約八十多元，不過每次去元朗都會嚟食


總結紅磡都算係一間高質嘅米線小店，值得推薦


因為而家普遍出邊做蛋嘅質素已經去到好高，對比之下真係做得唔好。


天氣轉涼突然好想食芋圓，就Google一下，發現個名叫芋圓控，食評大部份都好好就儘管揸車去試一試  由於店舖位置是工業大廈，不過就喺巧明街附近，地理位置都算方便，我是買外賣的，雖然係工業大廈上邊，但係去到都有幾多人買緊  份量超大，每項餸都有四粒，最欣賞的是包心芋圓，煙靭有咬口，又有夾心唔會太單調，最重要係價錢實惠，性價比極高  總結如果鍾意食芋圓的，極力推薦呢間，性價比好高


普通飯來說性價比好好，不過身為將軍澳居民的我，我都是比較喜歡坑口區，食店選擇多，商場質素高d


坑口區有質素的茶餐廳，雖然坑口美食餐廳眾多，但係百分百算係有水準之一  環境 首先環境闊落，清潔企理，冷氣足夠，服務員算有禮勤力，上菜速度快  食物 今次叫咗個蔥油雞飯，雞扒份量大，有肉汁，調味好食，算是高質的。


最欣賞是蔥油加豉油，食得出應該是美極豉油，蔥份量多而大，配合埋一齊食口感好好，下次有機會lunch又試吓其他飯。  飲品 凍檸茶，有茶味，叫咗少冰真的會少冰，因為好多茶餐廳就算叫咗少冰都係好大粒同好多冰， 唔使兩啖飲完，所以呢個係欣賞既  總結坑口區算是一間有質素的茶餐廳，不過價錢未算去到好平，但是都理解香港租金咁貴，都值得去食


今日冇煮飯想叫外賣，又唔想食飯，想食啲濕湯類嘅麵，又唔想食三哥譚仔，譚仔食到好厭，咁我就選擇咗食南記  首先外賣送到嚟非常細心，佢用兩個碗去分隔麵和湯，上到嚟嘅時候仲係熱辣辣。  今次點嘅都係招牌辣豬肉春卷米線，我相信鍾意食南記嘅人對佢嘅春卷都唔會陌生，同埋全球食咗咁耐個春卷都係質素冇下降，依然係咁好味  其次就係辣豬肉，辣豬肉醃得非常好味，份量都好多，佢仲細心地將佢切開一塊塊，食落口感更好  最欣賞就係佢個酸菜，份量多，被湯浸咗咁耐都唔覺有退味，酸甜適中，非常開胃  唯獨是湯底好似比以前差左d，不過依然都係好味，希望管理人員會關注湯底質素，繼續保持好嘅質素


食物  我點左個鴛鴦雞皇薑飯，份量可以，雞肉都算嫩滑，味道唔差，黃薑飯賣相好似好黃薑，但食落去冇咩味，飯粒軟硬度適中都可以的，如果用嚟點雞嘅醬會多幾款會更加吸引  飲品點咗個拉茶，茶味夠，不過味道就比較似奶茶，中規中矩。


總結 荃灣區美食眾多，這間不是特別出眾，不過如果經開貪方便都可以一試


環境  位於尖沙咀金馬倫道，地理位置方便，餐廳裝修很有日本風格，餐廳闊落冷氣足，服務員招呼周到，埋單時還會詢問我們意見  食物  首先這杯藍蝶花熊茶，非常有心思，有熊仔佈置，得意又好飲  M7澳洲和牛水菜卷，牛肉配搭咗水菜一齊食，兩樣非常夾，唔會太漏，和牛入口即溶  M7和牛寶盒，好有心思地將承載牛肉造成一個寶盒，好特別，牛肉新鮮份量夠，還有兩隻大蝦，新鮮爽口  椰皇壽喜燒，服務員真的是用一個椰皇作火鍋湯，配合湯料非常入味好食  玉子鰻魚燒，最欣賞是鰻魚真的是用新鮮海鰻做食材，口感彈牙，配埋玉子一齊食鮮味好突出。


環境  地理位置方便，黃埔站一出行五至10分鐘就到，附近有好多出名嘅食物，紅磡雞蛋仔，紅磡牛雜等等，所以食完米線都可以順便食埋其他紅磡名物  食物 我選了酸辣湯底，味道特別好食，酸道適中，紅薯粉彈牙，份量好大，一個男人都食唔晒 ，湯底真的是世一，比南記更好食，餸就不過不失，冇湯底同紅薯粉咁出色，不過都好食稱職。


食過咁多間爭鮮店，每間店的水準都不一樣，唯獨是將軍澳南豐中心呢間爭鮮，食物比較新鮮，場地都算乾淨  環境 每次食我都會選擇平日下午來，因為假日會超多人，座位與座位之間好有壓迫感，平日來就坐得很舒服  食物 性價比高，因為咁嘅價錢食到咁嘅質素都算唔錯，雖然唔會有特別貴價食材，同埋超驚艷嘅壽司，但係呢個質素對得住個價錢，款式算多，同埋定期都有新款  值得推薦


每次經開香工附近做嘢都必定幫襯開花結果，他們的鮮果沙律真是做得出神入化，雖然我住得很遠，但是我都會忍唔住順路外賣兩個沙律。  首先他們沙律是用新鮮的蘋果，非常爽口甜美，不吝嗇俾沙律醬，沙律醬都冇溝水，經過一個鐘頭車程沙律都沒有倒汗水，真材實料，價錢平易近人，下午茶必食首選


又到屋企附近的火鍋店開餐，光顧了很多年  環境 冷氣足夠，枱面清潔乾淨，不過略嫌同隔籬枱坐得比較近  食物 款式很多，丸類食品有質素，有別於出邊一般火鍋店的丸，食得出是有用心篩選過採購的，還有我最愛火鍋必備的王子麵，最喜愛就是用蕃茄湯底，配王子麵食，味道超級好  飲品甜品款式都很多


超正的芋圓糖水店   芋圓芋泥做得好出色，芋泥口感做得好好，應  該食過都算世一。  芋圓有口感，份量好多，加埋涼粉一齊食超級  正。我是配豆漿底，唔會太甜。如果鍾意食芋  泥芋圓，呢間一定要食。  有一個美中不足就是實在太多人，所以冇耐性  的我每次都選擇叫外賣拎返屋企食，可以電話  先落單一去到就拎得。


環境  地點位置易搵，將軍澳坑口站a出口一出就見到，環境都算闊落乾淨，不過就同位與位之間就近啲  食物  講明是粥店就一定要食粥啦，我就嗌咗個生滾粥，份量好夠，就算放咗一陣都唔會變水，味道好食，唔會太多味精。


另外叫咗個炸兩，炸兩入邊嘅油炸鬼脆身，醬油冇溝水，足料夠味  總體坑口站來說，是一間非常高性價比的平民粥店，值得推薦


餐廳位於屋企樓下，所以經常都會幫襯  首先環境裝修風格新穎，冷氣都足夠，侍應都算服務很好，不過就略嫌星期六日外賣等候時間會比較長，所以我都是會選擇平日在餐廳進食  食物方面都算有質素，湯夠濃夠入味，炒蛋很香，吃得到濃濃的牛油味，麵包都是新鮮,上枱都是熱辣辣，不過我就略嫌麵比較少，同埋叫檸水檸茶沒有原隻檸檬比較可惜，始終我食茶餐廳都希望有保留傳統文化檸水檸茶都有片原隻檸檬。


總體嚟講都算是將軍澳坑口區一間有質素的餐廳，區內選擇不多，所以我都會經常幫襯的


紅磡性價比超高的車仔麵  環境 環境雖然唔係好靚，但係勝在乾淨企理，冷氣都好足夠  食物  嚟到四哥一定要食菜譜，佢個菜譜真係好出色，加埋車仔麵一齊食非常好食，沙嗲醬惹味濃郁  雲吞入邊隻蝦超大粒，爽口，皮薄餡靚  價錢平民但食物質素很高，性價比超高的一間車仔麵


環境  位置方便。位於紅磡黃埔，黃埔花園有Donki同吉之島，食完可以行街  食物  點咗個招牌菜，虎蝦濃湯拉麵，最欣賞是隻蝦，大隻新鮮爽口，重點是用很多櫻花蝦作炸料，食落非常有口感和濃味，不惜成本取代平時日本料理用的炸粉，這點非常欣賞  紅磡原本都已經好多嘢食，咁多之中出眾食堂不容易，呢間是質素之上，值得一試


環境  環境都算闊落乾淨冷氣足，服務員都算殷勤  食物  最欣賞的是前菜小食，有豆乾酸菜花生，非常開胃好食  滷水鵝 滷水味足，肉質適中，唔會太韌，好好食  咕嚕肉，好脆好入味，份量都好多  蠔餅新鮮，有好多蠔粒，  最精彩的是蟹鉗，啖啖肉，真的是百吃不厭   總體都算是將軍澳一間有質素的中菜廳，價錢就中規中矩，食物質素有驚喜


地點朋友食過好正極力推薦，今日專誠去銅鑼灣一試。首先餐廳地點好便利，地鐵站時代廣場一出便是。大約2分鐘路程左右環境餐廳環境舒適和整潔，座位空間闊落，餐前餐具職員已經預備好了，還有細心紙巾也放在枱上。裝修環境都算有格調，窗前有很多酒樽做裝飾，知道還有個露台可出外用餐，不過我今日下午去比較曬無行到出去，如果下次來食晚餐都會出去露台用膳。


食品今次我們食個lunch b set，再加點小食。前菜先上是秋刀魚刺身，擺碟裝修好靚，未開始食見到都增加了食慾，首先份量好多，應該都有一條魚份量，魚肉新鮮有口感，平時食秋刀魚刺身會好腥，但係今次食完全冇腥味還保留左魚既鮮味，最驚喜是個汁，酸甜適中，配埋魚食好夾，大家唔會搶到大家嘅味，做開胃菜一流。


野菜沙律沙律菜新鮮，黑醋好好味，非常開胃馬賽魚海鮮湯湯非常濃，飲到濃濃既魚油香味，咸度適中，會有想飲完再飲既感覺茶碗蒸賣相十足蛋滑，蛋面既魚是有輕微火鎗燒過，帶出香味。主菜 海鮮蒜香意粉意粉入味，不乾不油適中，欣賞是用幼身意粉，食起來更加有口感，海鮮是用了貝類和蝦，貝有調過味新鮮彈牙，蝦都是非常爽口入味，份量足夠兩人食。


串燒拼盤最欣賞的是擺盤好有心思，串燒下面是飯，飯有做掛汁和落了紫菜芝麻碎，好味。另外到串燒，幾樣嘢都有驚喜，蜜糖芥末牛這個配搭第一次食，味道好夾好味。黑燒羊西冷，肉質剛剛好，有黑椒少量鹽調味，完全無蘇味，其後是蔬菜類，秋葵大蔥新鮮，食左咁多肉剛好中和下。


總結  以這個質素來說，這價錢我覺得高質同超值，食得出每樣餸都是有心機去調味過，加上座位舒服，服務人服務周到，每上一道餸都會作介紹。美中不足的是，今天渣車來，無得一試酒類，下次晚餐會再來試試。


鹽酥雞不過不失，值得一讚嘅有甜不辣同手工香腸，甜不辣咬落好有口感，配埋啲粉非常開胃，手工香腸唔係街邊嗰啲台灣腸，食落應該真係手工野，所以最後都唔夠喉，叫多一碟甜不辣滷肉飯份量多，肉碎好意送飯，肉夠入味台北夜市關廟麵較道地的味道，好少見其他台灣餐廳有得食，通常喺台灣先有得食，成個面較欣賞米血糕，有咬口總結性價比好高，餐廳較地道風味，睇得出用心經營，唯獨是鋪在商場較入位置，行過未必見到，值得推薦


形點東南亞餐廳  今日做嘢經開元朗，出邊又落大雨，所以入咗商場搵食，咁啱又見到呢間餐廳，就走咗入去食，事關我住將軍澳，佢哋澳南間分店我都成日食開，但元朗呢間分店比將軍澳嗰間靚好多，就二話不說去試吓，我和女友都很喜歡吃東南亞菜環境環境很有東南亞特色，坐得好舒服，可能我嚟嘅時候平日，唔算太多人，傾偈食飯都唔錯，同埋我覺得佢裝修靚過將軍澳嗰間。


環境相當唔錯。食物首先係個奶油雞，食落口非常香，唔會太重香料味，感覺都好港式。啲雞數量都多，口感彈牙，汁就好香，上枱熱辣辣非常好送飯同薄餅。薄餅我叫咗蒜香薄餅，上枱嘅時候熱辣辣香噴噴，新鮮做起，用嚟點奶油雞嘅汁，非常嘢惹味，建議先食咗個薄餅先，因為凍咗就唔好食。


兩個人食都食唔晒 ，份量好多串燒串燒我覺得係最有驚喜，每一款肉都已經醃到非常入味，燒得啱啱好，火候唔會太老，口感好好，不過略嫌比嘅汁都係少，要問攞多一份汁金邊粉味道不過不失，不過配料很充足，都有很多隻大蝦，食得出新鮮爽口，唔會話梅口，上枱時新鮮熱辣辣，所以夾起嚟都唔會太痴身，值得加分嘅係佢上枱嘅時候，有檸檬香草配搭，很有誠意總結餐廳環境一流，適合一班朋友傾偈食飯好地方，遺憾今日揸車來冇得飲酒，如果唔係一定會試吓佢個酒吧。


食物有質素新鮮，份量夠，兩個人食都食唔晒，我會主力推薦串燒，我覺得幾有驚喜。另外上菜速度都幾快。最後埋單2個人食四百幾蚊，我覺得性價比幾高，因為咁靚既環境，加上唔錯嘅食物。這間餐廳我相信會再來。值得推薦


放工放得夜，又想 坐得舒服啲食餐好， 最好不過嚟九龍酒店， 因為佢哋嘅宵夜係九點半開始， 適合曬我哋啲夜鬼食物種類唔算太多， 始終都係宵夜時段， 但總叫有生蠔刺身 算唔錯， 其實已經嚟過好多次， 但我覺得佢嘅水準冇以前咁好， 尤其喺食物 種類同質素方面， 希望可以改進環境 裝修唔算新淨， 但坐落去都係舒服， 重點係佢哋泊車非常方便， 唔使畀人泊， 自己直泊樓下入去就得。


話說女友同朋友食完，覺得呢間好食要帶我嚟食一次， 不過都幾full， 可能都要提早啲book， 同埋有啲餸係需要預留 ， 例如和牛嗰啲食物 非常大件， 手掌咁大塊牛小排， 肉質非常鮮嫩， 加上用燒嘅方式會令佢更加惹味， 重點係有人會專誠幫你燒， 同埋教你用咩醬汁， 所以成個配搭都係預設咗， 唔使自己煩， 食物方面質素很高， 食得出都係用靚既肉， 唔會係 平時放題燒肉店既質素。


總體嚟講， 食物不過不失， 但係環境一流， 如果鍾意海景餐廳值得推薦


三五成群約埋打邊爐， 旺角方便大家做中間點， 聚會很好食物方面首先嚟雞煲先， 不算特別出眾雞比較瘦， 火鍋方面海鮮盤， 海鮮食得出都係新鮮嘅唔錯， 任食配料方面可以點龍躉斑塊， 呢個值得加分， 其他食物中規中矩。


總體唔錯食物好食，價錢適宜， 下次會再幫襯


泰式雞翼 酸辣都夠鳳爪唔會太硬服務方面 上菜都快服務員都好禮貌， 唯一不足就是漏咗單總體嚟講環境食物都很好， 下午茶黎一流， 值得推薦


服務方面， 由於太多人關係上菜唔係特別快， 但 侍應 有禮總體如果鍾意食吉列牛同埋忌廉加烏冬 就要嚟試， 唔會令你失望


好耐之前嚟過食自助餐， 嗰時印象好似比較舊 ， 唔知係咪翻新咗， 今次來覺得好新淨食物方面， 種類唔算太多， 自助餐應該有嘅嘢佢都有， 熱食芝士沙律， 味道都幾好， 唔會話放得好耐， 添餸嘅速度都好快， 但食物唔算好驚喜不過不失環境方面都坐得舒服， 因為限聚關係所以同人坐嘅距離都好開， 服務員態度都唔錯， 如果呢個價錢來講， 性價比都算高


總體而言如果你抱住新奇嘅心態都值得一嚟， 但如果期望有驚喜就可能令您失望


平時最怕去尖沙咀食飯 ， 因為好難泊車 ，第一次黎K11musea， 泊車非常方便。食物頭盤 帶子同beef tartar， 好好味， 帶子煎得啱啱好， 配意大利雲吞， 口感好好醬汁味道配搭一流，中。


由於生日黎， 可以order蛋糕寫字， 很細心。環境好有歐洲風味， 坐得都好舒服， 係應該有fine dining嘅水準， 如果要食環境同埋氣氛， 值得推薦


如果你鍾意貓一定要嚟本人非常鍾意貓， 但係由於屋企養唔到， 所以 嚟咗呢間cafe吸猫首先個環境好舒適好乾淨， 可能係新開嘅關係， 目測最少有十隻以上嘅貓， 貓都比較活潑同健康， 相信店主對佢哋都係好既優待。


食物比想像之中有驚喜， 尤其係個雞翼， 炸得好脆好多汁。不過嚟得食嘢都係次要， 主要都係玩貓， 下午茶時段店內人比較多， 晚餐應該會更加多人。如果鍾意貓嘅你一定要嚟， 有英短暹羅田園猫， 喺呢度好快就過咗一個開心嘅下午


屋企生日飯最鍾意呢啲間， 因為老一輩唔鍾意食西餐同日本嘢， 上海嘢較啱佢哋口味。首先環境舒適好闊落， 一家大細坐都會好舒服， 嚟餸速度都好快， 重點係泊車易 假日黎都唔使點排車場味道同價錢衡量的話， 我覺得性價比好高， 價錢較平民化，環境又坐得得適服。


值得推介係佢個醬油炒飯，味夠濃飯夠分明非常好食， 但係如果唔食得重口味嘅會覺得佢偏鹹，其他小菜中規中矩 ， 喺九龍區想搵間性價比嘅上海嘢比較困難， 因為大集團坐得舒服價錢較貴， 如果價錢平又要幫襯老小店， 相對一家人坐就冇咁舒服， 所以總體嚟講性價比算幾高， 值得推薦


行過見到呢間餅店 嘅瑞士卷好似好吸引， 重點係好平15蚊就有一件， 二話不說買咗一個瑞士卷同泡芙蛋捲賣相都幾吸引， 好厚嘅cream， 入面仲有粒粒嘅紅豆， 食落口唔會太甜， 抹茶味都幾重， 都算幾好食泡芙 就個皮比較林， 可能已經夜晚放咗一段時間， 不過呢個價錢加份量真係超值總體來說我都會下次 繼續幫襯， 因為而家出去食個cake都唔止呢個價錢， 食飽飯口痕可以一試， 確係唔錯


開咗一段時間都未去試， 今日工作經開紅磡去試下， 環境好有日本feel， 冇得去日本可以去呢度頂下引環境舒適有日本氣氛， 送菜速度都幾快，款式都好多， 最欣賞佢個明太子飯， 咪係用珍珠米 配埋豉油明太子食一流。


主食都唔錯，係有點略咸同重味，燒物就普通， 點咗個牛舌好硬咬唔入， 另一樣欣賞係佢哋個米味雪糕， 黏性好高， 應該係自家製， 不過隻味就人夾人緣，我覺得幾特別，味道唔同出面食開， 總結中規中矩， 價錢都略貴


生日飯第一次去君悅食自助餐， 首先環境唔算好新但係都舒服嘅， 等入場嘅時候都幾多人， 不過食到好嘢都值得必須一讚就係佢出名嘅海南雞飯同天婦羅，真心好食另外一讚嘅就係佢哋嘅服務， 唔知係咪我係咁影相， 以為我係傳媒人， 服務非常好， 經理主動走嚟問我啲嘢食好唔好食，所以服務滿分生日去食， 所以可以免費order一個生日蛋糕， 不過記得預先去講定


外賣火鍋打邊爐總係要喺屋企打先有嗰種溫馨感， 所以去咗鍋心度買外賣火鍋， 首先要前一日book定， 揸車去到就即刻拎環境不評論因為是外賣由於一去到即刻有得拎， 非常方便， 他們會將外賣包裝得好細緻， 連湯底都會畀埋你， 雖然咁樣好好但係唔係好環保食物一如既往新鮮， 以前都食過好多次， 外賣都唔會令我失望， 食到最後嘅精華就係煮個粥， 粥嘅配料有豬油渣蔥芫茜等等， 吸收曬海鮮嘅精華，一個字正。


如果同我一樣鍾意喺屋企打邊爐感受嗰種溫馨感，我值得推薦


今早經開尖沙咀做嘢， 難得見到華嫂唔使排隊即刻去食， 因為平時都會畀條人龍嚇親環境舒適空間大， 冇以前老店咁迫夾， 上菜速度都好快食物例牌叫鹹牛肉餐包同蕃茄麵， 味道感覺已經不及以前屏山老店， 味道可以 但仲有進步空間， 包依然係新鮮即製 食到暖暖的。


番茄面都夠入味 豬扒煎得唔會太乾身， 唯一要讚嘅就係杯鹹柑桔，好好飲 。總體而言 環境及食物質素可以， 但價錢略貴， 希望可以做返以前老店嘅質素


晚餐加餸， 去咗絕味買兩個餸， 買咗一個麻辣鵝翼同一個麻辣腐竹。 鵝翼 30蚊 腐竹15蚊唔算貴， 仲可以買四送一鵝翼味道夠辣， 口感唔錯， 一盒分量都幾多， 但我覺得鹵水唔夠入味， 可能配合返香港人健康嘅口味腐竹夠入味夠辣， 但係一盒會有幾舊特別硬， 但總體都算ok總體味道不及大陸食咁道地， 但香港可以落街就買到算唔錯， 價錢唔算貴， 下次會試埋佢個招牌鴨舌


bean平時排隊要好耐， 所以朝早見到冇人，二話不說即刻入去試下環境好舒適， 上菜速度都好快早餐有驚喜， 尤其係佢個包， 睇落去好似m記豬柳漢堡嗰塊包， 真實食落去完全一天一地， 好軟熟， 仲有一層薄薄嘅牛油軟淋淋， 配埋流心蛋食一流。


朱古力咖啡入口好 純，飲得出係咖啡豆磨出嚟。總體早餐價錢唔貴，食物有質素， 不過略為細件， 但早餐份量已經足夠，性價比都幾高，坐得好舒服， 值得推薦


休閒的下午茶行街到攰，經開food court見到有間吐司工房， 二話不說嘆番個high tea先， 最鍾意食佢就係效率夠快， 雖然吐司雞蛋呢幾款自己屋企都做到， 但係佢個靈魂就係佢獨有既醬， 配合起埋一齊好食， 門市都會有得賣獨有既醬， 可以買返屋企自己整。


嚟到一定會飲佢個美綠， 今次仲送咗兩包美綠嘅餅。 吐司工房下午茶必去嘅地方


放工ot遲咗， 感恩呢間餐廳last order去到十點三， 所以即趕去食。環境非常舒適， 露天嘅茶座， 好適合我呢啲放工relax一下， 嘆番個晚餐， 不過夜晚有時返風 會吹得好勁， 所以建議去要帶多件衫。


食物上菜速度都幾快。最欣賞佢個金邊粉 夠入味 唔會太乾身同太濕串燒不過不失比較硬但係夠入味， 點埋沙嗲汁食好野味生菜包， 生菜都係新鮮， 肉份量都好多， 兩者配搭埋一齊唔使就住就住食。反而個黃咖哩就麻麻地，唔似出街食嘅味， 但係就似屋企煮既味， 唔難食但 又唔係特別好食總體而言， 收工收得夜 又未食晚餐， 嚟呢度吹下風食下嘢沈殿下好relax, 值得推薦


由於封關太耐， 好掛住大陸嘅酸菜魚， 啱啱得知樓下有一間食酸菜魚， 即刻唔諗去食。今日平日去唔係太多人， 一去到已經有位， 環境都舒適， 上菜速度都好快， 全場都有八九成入坐率， 侍應服務都好友善。 主角酸菜魚味道未必食同大陸一樣， 但係都有七成似， 最起碼呢個比較少油健康啲， 適合香港人口味， 反而啲配角另外有驚喜， 皮蛋口感好， 紅糖糍粑夠脆口， 總體經驗都唔錯


第一次嚟康城商場， 今日平日比較少人，以前係台灣食過覺得好好食 ，之前知開左就一路都想試好在一早book左位所以一去到已經入得叫左鴛鴦鍋嚟食，麻辣鴨血鍋同酸菜白肉鍋，最好係無限添加，環境唔錯，服務員都好有禮貌，出餸速度幾快，首先個麻辣鍋味道夠濃， 略嫌酸菜白肉冇咁入味， 全晚最精彩就是去不斷添加的鴨血同豆腐， 好有台灣嘅味道， 手切肉類都幾好， 食得出都係新鮮， 手打蝦丸較為精彩， 好有蝦味同彈牙， 其他烏冬響鈴都係平時會食到嗰隻黎， 總體都唔錯下次會再嚟， 不過係價錢比較貴， 同埋有限用餐時間有點唔好  題外話/補充資料 有限用餐時間有點唔好


趁週末去食牛角，佢有假日午市menu都好抵食我同朋友都叫咗和牛二品&四品燒肉盛合，啲牛肉種類好多，包括有美國上級牛頸脊、日本九州極上黑毛和牛牛肋肉、肩脊肉、厚切牛舌、牛肋肉、壺漬日本九州極上黑毛和牛一口牛！


和牛二品果兩款果然係特別好味，油脂分布非常均勻，入口即溶～   飯升級左香蔥溫泉玉子飯！小菜簡咗牛油金菇、牛油帆立貝！另外再追加咗豬頸肉、牛角上級牛肋肉嚟食下～   最鍾意就係佢個招牌香蔥溫泉玉子飯，將啲燒肉撈埋一齊食勁夾勁好味 即使唔係食放題，但係呢個份量都已經好足夠！


最近壽司郎嘅熱潮好似減退咗，對上一次食已經係一年前嘅事，之前平日下晝4-5點都要等至少30分鐘以上先可以入座！今次嚟到竟然係完全唔使排隊唔使等，直入餐廳！！！  一如既往咁叫咗我最愛嘅炙燒拖羅、炙燒三文魚、鰻魚、茶碗蒸等等～ 好味，水準冇下跌！


呢到一向出名會定期轉佢地嘅季節限定食物。夏日炎炎所以今次仲食埋佢季節限定嘅白桃芭菲，同埋密瓜雪芭


早餐唔係好想食麵包，又唔知買乜好，見到有間華御結，所以就決定買個飯團食吓  一直都唔中意食明太子嘅我，因為成日迎住明太子係好重口味同好咸嘅，所以聽到明太子沙律飯團覺得好普通。但係見到朋友上次一口氣買咗三個都係呢款飯團，我就好好奇想試吓呢個明太子沙律飯團到底係有咩咁特別  食落去一啲都唔咸，反而有少少沙律醬嘅甜味，又唔會蓋過佢原本嘅明太子味。


而且可能因為有沙律醬，所以吃緊飯團嘅時候都覺得啲飯係濕潤嘅


下就4點幾覺得有啲肚餓，但係呢個時間有啲尷尬，唯有食啲輕便啲嘅嘢！雖然夏日炎炎，但係都好想食酸辣粉。呢間日昇小食佢最出名係啲炸物同埋燒賣魚蛋呢啲小食，但我見平時都好蛋人食佢個酸辣粉，所以就叫咗個重慶酸辣粉嚟食吓，入面都已經有晒啲肉碎、榨菜、花生、芫荽同埋蔥。


同店員講咗要走青，原來呢度仲可以揀辣度，我簡咗小辣～  返到屋企一打開個兜，就已經聞到好大浸酸辣粉嘅醋味。個湯食落去冇想像中咁酸。酸辣粉口感唔錯，佢彈牙得嚟係偏淋身，所以好容易咬開，唔怕會哽親！不過豬肉碎偏硬，榨菜就偏咸，整體上嚟講算係不過不失！


下次都係食返呢啲嘅小食～


好耐都冇食過譚仔三哥，趁今日得閒又唔知食咩好，落樓下食下先～   叫咗碟口水雞翼，揀咗重慶口水汁！發現同想像中唔同，啲雞翼係熱的，唔係我印象中咁樣，下次簡返涼拌汁先！   原來樓下呢間有都砂砂湯底，佢隻味係有少少沙嗲湯底嘅感覺！


之前淨係喺機場嗰間食過，估唔到呢到都會有！即刻叫咗一碗竹笙炸醬砂砂湯底米線啲竹笙好爽口但又好吸湯，一咬落去完全感受到成碗湯嘅精華炸醬就係平時水準，最中意用佢嚟送米線


之前一直經過都冇試過呢間餐廳，最近發現佢搬咗去隔離街！喺鋪頭出面睇緊有咩食，見到門口已貼哂poster話每日嘅中式例湯都唔同，幾有心機，即管試下呢間新茶記先   我同朋友分別叫咗川味回鍋肉飯同埋咖哩雞球飯，價錢合理，因為兜飯超大碟！


足料又多汁，好惹味！回鍋肉果汁幾特別，食得出係溝咗少少XO醬，同平時嘅川味醬有啲唔同！咖哩雞球就正正常常，係穩陣嘅選擇。不過就上菜比較慢，好彩有碗中湯飲住先～   見到隔離枱啲人叫咗炒飯，好似好有鑊氣咁，下次試試呢到啲炒野先員工都好好人，係咁問我地要唔要多個碗仔呀果啲


即興同同事一班人嚟飲茶，叫咗唔同點心食食下先記得影相～  叫咗一個午市孖寶，有一碟通菜再加一個伊麵！個伊麵睇落好唔吸引，但比想像中好味～  點心方面就叫咗個流沙奶黃包，蝦餃， 菜苗餃！仲叫咗涼拌手撕雞同埋好好味嘅燒腩仔個皮炸得好脆，不過啲肉有少少咸～


一早起身好肚餓，諗起好耐冇食過M記早餐，於是即刻用app order！勁方便，唔使5分鐘就拎得～  揀咗我最鍾意嘅炒雙蛋火腿包餐拎到上樓仲係熱辣辣，薯餅都仲係脆的！食完成個炒雙蛋包好滿足，勁大舊滑蛋同埋有我最愛嘅沙律醬野飲方面就揀咗熱嘅港式奶茶，唔落糖都好有茶香味～


再次食幸圓，嘢食幾唔錯，再加上日系裝修風幾舒服  幸圓海鮮丼 有多款刺身，包括油甘魚、三文魚、海膽、 三文魚籽、赤身、八爪魚、魷魚、赤蝦、鯖魚、帶子、香蔥吞拿魚腩蓉、蟹籽 整體好食新鮮  黃金蟹肉萵筍忌廉蟹籽扁意粉 一上枱勁香，先生好鐘意食，因為有少少鹹蛋黃香口惹味好多，忌廉汁夠juicy，蟹肉萵筍蟹籽份量幾足  朱古力Oreo牛角包窩夫 超鐘意Croffle勁香脆，加埋朱古力、Oreo碎、朱古力醬、朱古力味雪糕，完美配搭  自家製草莓焗鬆餅 賣相精緻，質地軟熟，值得一試  Homemade Lemonade 好鐘意檸檬飲品，清新唔甜，解膩一流  Belgian Chocolate 熱飲暖笠笠，唔會太甜，味道剛好


嘆住海景食pizza  黎呢間餐廳一黎就係為咗個大海景，二黎就係為咗呢款芝加哥餅底，其他餐廳嘅丕變多數都係食兩塊就夠，唯獨是呢一款喺邊令我無法抗拒，食肉獸嘅朋友，記得揀呢款Bulgogi Chicago韓國烤肉芝士，足足拉到成尺高，十分邪惡  淨係食pizza點會夠，一於試埋蜂蜜嘅 牛油秘製炸雞，炸粉調配得啱啱好，唔會影響到雞肉嘅口感，蜂蜜同牛油一甜一咸好有層次，下次配埋啤酒應該會更加正  飲品方面，試咗店員推介嘅Peach Lime Iced Tea，口感好清新，唔會過甜，適合曬咁熱嘅天氣


去開太安樓嘅朋友都知道嗰度係美食天堂，就喺電車路附近搵到呢間手撕雞專門店，不單止有傳統嘅鹽焗手撕雞，要野味嘅有孜然、滕椒、麻辣口味。要養生嘅，有蟲草、花膠、青瓜醬口味。當然唔少得嘅就係邪惡鹹香味，要試暈晒，起碼都要一個禮拜。


蟲草花水精雞勁足料，啲蟲草花差唔多鋪滿晒面頭咁滯，同事唔會蓋過雞嘅鮮味  青瓜醬手撕雞口感清新，啱晒熱辣辣嘅天氣  有興趣嘅朋友記得試埋佢嘅小食，分別有雞爪、雞腎、炸花生同埋中華沙律。而且舖頭仲有獨立包裝嘅香脆魚皮賣添


雖然仲有一個月先中秋，但市面上已經好多月餅啦  今次食嘅仲要係好得意嘅兔仔造型流心奶黃兔兔，入面仲係流心奶黃，食之前翻熱，流心感更明顯更好食，月餅皮更香  另外仲有原盒四個裝嘅芋泥流心蛋黃月餅，近年好多嘢食都加入咗芋泥，味道不甜不膩，比起齋奶黃會較健康  各款一盒四個裝


之前去咗Hyatt Centric食lunch，對住個無敵大海景真係身心舒暢  星期六再次去到The Farmhouse咖啡廳品嘗全新夏季靚靚三層架下午茶及自助餐，除咗嘢食靚啱打卡之外，好欣賞酒店creative嘅idea   因應迎接炎夏每份兩位用嘅afternoon tea set都包括3小時泳池使用證，可以喺酒店頂樓欣賞無邊際泳池，可以同閏蜜打卡欣賞維港美景亦都啱晒一家人食嘢前游一陣水，享受家庭樂‍仲有桑拿房、蒸氣房可以享用，設施齊備唔住酒店都可以低成本喺酒店玩大半日，有小朋友嘅仲可以去埋kid room玩  Afternoon tea set有一系列鹹點、甜點，包括龍蝦包、和牛漢堡、法式鵝肝撻、開心果蛋糕、提子鬆餅配熱帶風味醬汁等等  另外仲有無限供應嘅即製綿花糖、雪糕、可麗餅雪糕筒、梳乎里班戟等  網上商店有8折優惠


Milksha全新水蜜桃冰茶  炎炎夏日最啱飲冰茶，今個夏天有水蜜桃做主角，經過咗上千次嘅測試，Milksha推出全新完美比例水蜜桃冰茶  水蜜桃冰茶 可以揀綠茶或烏龍做茶底 綠茶比較清新同Fresh，唔會太甜，有好多粒粒桃肉 烏龍茶茶味較突出，比較有層次、而且飲到回甘，仲有真桃肉  兩杯味道清香，甜度無得揀，不過都唔會太甜，飲落係啖啖生果甜味，清新解暑


新穎麵包店Hashtag B已經登陸銅鑼灣啦  佢哋以最潮方式重新詮釋傳統港式烘焙，所有烘焙產品每日店內人手新鮮製作‍麵包全以自家釀製酵母、選用最合時令嘅天然食材製成 無添加、無人造色素、無防腐劑‼無用豬油、少糖少鹽‼全部健康美味又鬆軟‼ Signature麵包有不同口味雲朵吐司，仲有獨特口味菠蘿包、紫薯雞尾包、肉鬆卷、黑糖卷 仲有港人最愛嘅蛋撻，配以優質日本極濃雞蛋特別製成 特濃朱古力雲朵 由 72% 濃度比利時朱古力製成，勁好食勁濃朱古力味‼一次忍唔住食咗2片 雙重芝士雲朵 有英國紅車打芝士及水牛芝士，加熱食更香，麵包軟熟 另有 抹茶紅豆雲朵 琥珀無花果麥雲朵


之前食咗流沙鹹蛋黃、芝士愛肉鬆、拉絲芝士、海苔肉鬆，今次試新嘢特濃朱古力算係新品嘅特濃朱古力，用咗黑朱古力真係好多朱古力，就咁手拿都整到成手都係朱古力，放返入爐焗熱食好食好多，朱古力又會溶溶哋，蛋糕鬆軟，入面少少濕潤唔會乾 抹茶紅豆都係算新品，menu都未有，抹茶味清清地唔會太甜，有少少紅豆好夾又多少少口感，整個蛋糕體都好濕潤，好軟綿源祖之味古早味蛋糕店屯門、馬鞍山、荃灣、九龍灣、尖沙咀、大古城、旺角、樂富、上水、寶琳


港式情懷 - 雲吞麵 + 凍檸茶  細嗰成日食雲吞麵，大嗰間中食返都會有童年回憶  今年係一粥麵23周年，亦將會有特別慶祝活動，大家密切留意啦！  每粒雲吞用上三七肥瘦黃金比例100%丹麥豬肉+原隻海蝦，全人手以傳統散尾雲吞包製，皮薄餡靚  更將炸過嘅大地魚肉磨成粉，再作為雲吞調味料，所以每粒雲吞都食到大地魚的鮮味  湯底製作更用時間，以原條大地魚肉分層燒焗、再加入蝦殼、豬骨熬製3小時，以上等食材以及獨特製法，熬製出金黃而清澈的湯底  食落味道有大地魚鮮味，中間有蝦海鮮味  一拿起唔見雲吞蹤下，原來上菜係用傳統方法將雲吞放碗底，麵放碗面，真係而家先知原來以前做法係咁嘅  一粥麵 各大分店


繼續重拾中學回憶葵廣掃街最後一站  見有小朋友話要食炸雪糕，吸引咗我望過去，我又食埋一份  炸雪糕三文治 可以先揀外面嘅麵包，有burger包、pancake、方包三文治  見最多人揀係burger，咁我就要咗朱古力雪糕配burger，雪糕除咗可以揀味仲可以揀配料，要埋Oreo碎朱古力醬  味道外熱內凍，表面炸過一定係脆身，雪糕饀好多，有Oreo碎係好食嘅  扮炸雪糕 呢個一定要介紹，真心覺得好有創意樣貌似係炸雪糕咁，其實係痴咗粟米片上去扮炸粉，真係好似好厲害入面要咗士多啤梨味雪糕，再加咗少少朱古力醬，雪糕+粟米片效果幾好  呢到仲有其他小食，仲外賣咗炸魚薯條俾屋企2個小朋友食，極速食晒


牛肉質感適中，調味好好！用秘製黑椒醬汁烹調而成，不過唔辣嘅大家可以放心，面頭仲有少少香草，靚啲又香啲燴羊膝本身已經熟嘅，怕凍就最好翻熱，可以用焗爐加少少水焗一陣羊味香，因為係羊膝所以都幾腍，仲有啲薯蓉同伴菜，一樣好食-主食-秘製嫩滑雞胸加拿大豬鞍以上2款都係懶人包亦係我大力推介的！


譚仔三哥相信人人都有食，都成為我lunch經常去嘅地方，三哥今次湯米線變「新」炆米線，食得多湯米快啲嚟試吓炆米啦～香辣回鍋肉蝦仁炆米線湯米線就食得多，今次呢個係炆米線，都幾新鮮嘅做法，送到上枱好香，估唔到調味咁充足，回鍋肉惹味香濃，仲有爽彈蝦蝦，仲可以加指定餸添因為係辣嘅緣故，所以味道都會偏重，辣得過癮，啱晒食得辣嘅朋友～唔食得辣都可以揀少辣過吓口癮。


麻辣醬銀耳鹿茸菇一向都鍾意食菇，但係估唔到菇類加埋麻辣醬汁係咁好食，鹿茸菇銀耳爽口，兩款加埋一齊食都幾好食，辣汁係口水雞嘅辣汁，我食得辣所以都ok，惹味又好食露絲瑪利蘋果梳打食完辣梗係要飲返杯凍飲啦，今次呢杯新嘅特飲幾靚，蘋果梳打可以解一解辣，即刻爽好多，雖然蘋果味先係主角，但我更鐘意rosemary陣味，有獨特香味，加埋一齊幾夾譚仔三哥港九新界


平時聽親agnès b.都係買衫買袋，從來都未試過佢哋嘅咖啡同埋蛋糕，今次朋友送嘅呢一個蛋糕都係我第一次食佢定嘅，即管試一試睇吓好唔好味啦  蛋糕外型係滿分嘅，好多栗子蓉有裝飾得夠靚，但不過入面好多cream，蛋糕其實只係得好少，而我因為唔係咁鍾意食太多cream嘅蛋糕所以覺得呢一個就真係麻麻地，口感唔係太好，多啲蛋糕會好啲，食落只有少少膩嘅感覺，不過朋友送嘅我都感到非常之開心，加上佢有一粒星星寫住啲字夾牌，都覺得特別高貴


連鎖酒家食晚飯  大酒樓嘅嘢食其實都唔會點失準，多數食呢啲晚宴飯都食到好飽，由頭食到落尾都唔係好食得落後面嗰啲  大多都好味，講啲特別少少嘅俾大家知  燜鮑魚，鮑魚好味又淋又入味生菜都有鮑汁，索晒汁好好味  炸子雞外皮好脆  薑汁紅棗糕 超多薑味，不過我食到，都好味  芝心百花炸蝦球 中間有芝士 幾特別


舊式麵包店  好多街坊都走嚟買包買杏仁條，我買咗杏仁條，我本身都超鐘意食。  呢間杏仁條好脆，感覺都好新鮮，值得再試但覺得貴咗少少，職員不太有禮  其他食品我今日雖則試唔到，但我家人食過，話好抵，價簾物美，有機會再試～


連鎖餐廳好難唔好食，我最鍾意呢度連鎖餐廳嘅熱奶茶，真係沖得特別好飲，特別醒神。平時都有走過來食早餐，其實好多早餐都叫做平靚正，性價比都好高。  今日食咗雞扒滑蛋出前一丁，唔知點解係街食嘅出前一丁係特別好食，爽口彈牙！


所以我出去多數食一丁，自己難煮得好食呀嘛 周圍周街都係連鎖餐廳，的確係有佢水準嘅


間間敏華都多人都癲，多人排隊～  係嘅，不得不承認佢嘅嘢食唔錯，又叫幾抵  但職員service 未免太差，可能因為太多客，佢地又忙啦，佢地老闆真係要請多幾個人，因為想搵個人幫手都等好耐 一坐低都聽到附近幾枱都係話啲單有問題，有食客叫staff拿野，個staff聽到又走咗，搞到枱枱都嬲咁.


..  今日仲要等咗40分鐘都未有嘢食，係門口要等都好明白，因為多人，門口等咗20分鐘，坐低又40分鐘，早知去第二間...  入到嚟叫嘢食，我都知煮要時間，但40分鐘真係難以明白，仲要本身我哋叫咸牛肉蛋治，等咗半個鐘先話冇咸牛肉，咁轉餐肉囉.


.. 飲品叫咗紅豆冰，諗住耐冇飲先試吓，not bad嘅，唔太甜 我公司樓下間敏華都冇佢呢間咁癲...希望Lohas 呢間做返啲措施改改


敏華早午晚都係咁多人排隊～  基本上每一間都好多人，要食真係要早少少去排隊  返工我都間唔中食，又抵又好食，茶走又出色  今日食下午茶，咸牛肉蛋烘底三文治 哇，覺得好好食喎，上枱夠晒熱，烘底出到黎唔會淋晒，一向鐘意咸牛肉蛋治 簡單嘅嘢都相當出色本身仲想食蛋撻，但太飽，下次先再試～ 老公食葱油豬扒飯飯，我偷食咗一啖，好香，豬扒好淋又夠入味


Cova好多西餅都好好味，平時食開經典芒果蛋糕，今日試埋mango tart and tiramisu tart  2個都好好味，tiramisu tart就膩咗少少  Suggest 同friend share, 咁就可以食多一款，又好味


一早預訂了蛋糕，生日當天取貨從未試過拿蛋糕到家回出現這情況因為是生日蛋糕，我感到十分非常傷心完全拍不了相，我極度懷疑沒有底盤固定，叫客人如何安穩的運送回家？別的蛋糕店，例如美心，東海堂等等，他們蛋糕都有底盤固定，不會移位，還要是這個地步我一向拿野定手拿，也不相信拿了這麼多個蛋糕 只有這家店的，出現這個畫面，實在費解意見已於社交平台 message 反映，只說會向相關部門反映.


之前都食過一次，上次喺食泡菜豚肉炒飯，上碟又熱又好味，泡菜豚肉好惹味，平時唔太鐘意食飯嘅我，都食晒成碗  今日就食魚生飯，一上枱又靚又吸引，魚生好多又厚，真係心心眼，魚生好新鮮，飯有味暖暖哋，仲啱我，好食到食晒成碗  呢間好高質，值得嚟多幾次啊～


我最愛嘅海鮮餐疫情去唔到旅行，睇返啲相，發現之前食過澳門好出名嘅Mezza 9嗰排太懶，一直都冇出post今日同大家回顧一下，眼睛去旅行未去之前，身邊人人都大讚呢間酒店海鮮自助餐令我都期待已久～呢間如果只係book buffet, 係好難嘅，要早幾個月book，因為生日嘅關係，buffet又 full booking 所以我哋連埋Grand Hyatt酒店一齊book，連酒店book 好處係不用煩，一定有位食buffet !


!!成個旅程最重要嘅終於來到啦～好多海鮮呢到最特別係 你可以揀點煮，用咩調味去煮可以椒鹽、清蒸、蒜蓉、豆豉、芝士......可以蒸、炒、烚、焗......最愛龍蝦上湯煮最好味！椒鹽都唔錯～海鮮好新鮮 都好快上枱！


平時都好鐘意食Cova 嘅經典芒果蛋糕 蛋糕體好軟熟，配合芒果好夾，忌廉唔會太甜 可以食好多都得啊！  今次試埋芝士拿破崙，開頭幾啖覺得幾好食嘅，有啲口感，但食多幾啖覺得有少少膩  所以下次我都係會揀返芒果蛋糕，一定好食！


地道港式茶餐廳～  早午晚餐menu 都好地道，都好多嘢揀，一定有款啱食  今次下午茶就食炸魚漢堡，再加埋炸薯角  好邪惡 但真係抗拒唔到啊～  以上嘅好難唔好食，炸魚炸薯角 夠脆！都好夠味  下次想試埋佢其他款～


一直都覺得美心MX高質過大家樂大快活好多～ 公仔麵，餐肉、牛油排包都特別好食 公仔麵質地好好 唔會太淋 餐肉又厚，排包烘熱就特別好食 加埋佢嘅炒滑蛋真係一流呢  今次食五香肉丁麵都好好食，公仔麵好有咬口 肉丁大大粒，色香味俱全～～～大讚～～～


聽就聽得多，有日公司樓下開咗㟢pop up store，終於試到  希望太大，畢竟太多大讚話日本好出名，好軟熟，期望太高  食落就覺得只係濕潤少少嘅方包/ 吐司咁加咗果jam就fresh好多，清新啲 電氣石檸檬味，我簡稱檸檬味啦有果肉，唔太甜，好清新 有特價嘅話，一試無仿，原價就貴咗啲


好rich 好香100分  另外值得一讚嘅係 呢度嘅員工服務態度好好又有禮貌而家好少地方有啦


一定一定要試 同埋一定一定要book枱！


呢間係k11嘅餐廳 都係第一次食 標榜有機 健康呀咁 好清新  同家人一齊食冇影晒所有相 叫咗兩個pizza 分別係芝士味同火箭菜巴馬火腿味 都好好食 另外仲有千層麵 意粉 意大利飯 一定要介紹嘅鹽焗魚 十分好味 又滑又香 用香茅一齊焗 好似泰國菜咁  飲品好多款可以慢慢簡 好多類似五青汁嘅飲品 例如紅菜頭 梨 等等生果果汁  最後 當然要食埋甜品啦


Classic beef burger with French fries  好好味啊！多汁多芝士 已經贏一半！男朋友話唔鐘意包個質地 反而 我就好鐘意 包面係脆面 比較特別 同有咬口 起碼成日食嘅m字頭burger 唔係咁先  兩三塊蕃茄生菜加埋食已經好夠 唔會太多 不過薯條就略嫌太油 又似返炸咁 食咗幾條就冇食啦